Ich, Welti Gerwer, burger ze Mellingen, bekenn und ver gich ofenlich mit disem
brief,
das ich wol bedacht, gesunds libs und der
sinnen zuͦ den zitten und an dien enden, do ich das wol tuͦn mocht und vor allen rechten krefttenklich bestan sol
durch minen nutz und schaden ze wenden zwen kuͤff, her nach beschriben, ver kuͦft und ze kuͦfen geben han vir mich
und all min erben, die ich vestenklich her zuͦ verbind, der erwirdigen, giestlichen froͧwen, froͧw Annen Fundin, jarzitmeisterin des erwirdigen gotzhus ze Kûngsfeld₎, ze handen des jarzit ampts ein ewigen guldin geltz, den ich und
ob ich nit wer min erben alle jar uf die ostren aͧn allen iren und
des
jar zit ampts kosten und schaden gan Kûngsfeld₎ zuͦ
iren handen oder ir noch komen an dem ampt von und ab minem hof, ze Stuͦfen gelegen, den jetz buwent Uͤlis Amvelds, seligen, suin. ab dem selben hof jerlich gàt v  haller an die luippristy gan Brugg und gilt mir sechs muit
kernnen und dry muit rogg₎. ab dem selben hof ich, der genā₎ Gerwer, ver kuͦft han anderhalb guldin geltz, sind
wider kuͤfig mit drisig guldin, her Johansen Schoppen, jetz kaplan zuͦ Seckingen, und wenn die losung beschicht, sol er odˀ sin
erben mir oder minen erben den brief, den er von mir im haͣt, her us geben. abeˀ han ich, der genāt Gerwer, mir froͧwen,
der jarzit meisterin, als ob staͧt, ze kuͦfen geben vir mich und min erben, als ob gelùtret stat, ein ewigen muit kernnen
geltz von und ab zwͤn maten, ligend in dem zwing ze Lupfen, und in ir matten inn Bachtallen, dar ab vor gat ein halb
muit kernen ùnser froͧwen gan Windest und ein halb muit an die kilchen gan Mellingen. und aͧn die ab zins sind die
guͤter eigen und furrer unbekùmret. denselben muit kernnen geltz ich, genā₎ Gerwer, und nach mir min erben
sond den muit kernen alle jar werren und bezallen uf sant Martis tag, des helgen bischofs, zuͦ ir und ir nachkomen hand und gewalt, wie ob umb den guldin geschriben stàt, wer oͧch sach, das der hof ze Stuͦfen thienist so schwach wͧrdy oder die matten, wie ob stat, das eis weders, das wer der hof oder die matten, sinen zins nit getragem
moͤcht, so soͤlen und wellen ich, der genā₎ Gerwer, und min erben mir froͧwen, der jarzitmeisterin, odˀ ir nach komē
mit allem dem, das wir hand nach werren sin und nach werschaft tuͦn mit allem dem, das wir hand odˀ in kùnftigem gewinnen dar vor uns, unser erben noch kien unser guͦt ligend und varends nit schirmen noch behelfen
sol in kienen weg, doch so hab ich, vil genā₎ Welty Gerwer, mir und minen erben vor behept weles jars oder tags
im jar wir komend und die kuͤf ein oder bed wider umb ab loͤsen und zuͦ unsren hand bringē woͤlten, sol uns min froͧw
und ir nach komen der losung gestatten, des sich min froͧw fuir sich und ir nachkomen andem ampt willenklich
legen und uns der losung gestattett hett. doch also das wir das tuͦn soͤllen und wellen den guld₎ mit die zwentzz und
den muit kernen mit den zwoͤlf guldin doch allweg sy loͤsend ein kuͦf oder bed, sol es allweg beschechen mit erganem
zins oͧch kosten und schaden ob kier dar uf gangen und un bezalt us stuͤnd und wedrer kuͦf allein geloͤst wird, sol man uf
den brief schriben. wenn abˀ die wider kuͤf, wie obstat, beschechend und das jarzit bezalt wͧrd, so sol man von stunden an
Weltin Gerwer oder sinen erbn̄ den brief hin us geben und das min froͧw jar zit meisterin und das ampt, des sich
erer syen, und mich des ze besag hab ich er betten den ersamen Hans Kristen, mir gnedigen froͧwen von Kùngsfeld₎
hofmeister, das er fùr mich und min erben sin eigen insigel haͧt gehenckt an disen brief,
ich,
der genā₎ hofmeister,
ver gich getan han, doch mir und minen erben an schaden, der geben ist am andren fritag nach dem helgen tag ze
ostren, do man zalt von der geburt xp̄i fierzechenhundert dar nàch im sibenzigosten und im fuinften jar.